ร้านนี้เป็นร้านอาหารของโรงแรมนี้ครับ ร้านอาหารอยู่ด้านหลังโรงแรมซึ่งติดริมทะเลสาป วิวค่อนข้างดี ส่วนด้านหน้าโรงแรมก็จะเป็นมุม Market Square

ผมพักที่โรงแรมนี้ แต่ได้กินร้านนี้เอาตอนมื้อสุดท้ายของทริปเมืองนี้ :)

[ อาหารที่สั่ง ]
- Beef Goulash with bread dumpling (€13.80.-) มื้อนี้เป็นมื้อแรกที่ทำให้รู้จัก dumpling ของประเทศแถบนี้ ก่อนหน้านี้เข้าใจว่า dumpling ต้องหน้าตาเหมือนเกี๊ยวมาตลอด (จากรูปที่เห็นไกลๆ คือ dumpling) ส่วนเนื้อก็นุ่ม กินคู่กับ dumpling อร่อยดี

- Forelle im Ganzen -- Whole baked char (€17.50.-) เป็นปลาขนาดไม่ใหญ่เท่าไหร่ ตกจาก Hallstatt Lake นี่แหละ อบจนหนังแห้งกรอบนิดๆ ราดด้วยเนยเหลวเล็กน้อย กินคู่กับมันฝรั่ง อร่อยดี แนะนำครับ

- Small Viennese Turkey schnitzel with Potato fries (€7.50.-) ไก่ทอดชิ้นไม่ใหญ่ เสิร์ฟมาให้กินกับ cranberries และฟรายส์ ไก่อร่อยแต่ fries เฉยๆ

- Konig Ludwig Weissbier (€3.70.-) เบียร์ดำที่ใน wikitravel บอกว่าหาซื้อยากเลยจัดไป ทั้งๆ ที่ตัวเองไม่ได้กินเบียร์เท่าไหร่  ปกติไม่ได้ชอบดื่มเบียร์เท่าไหร่แต่รู้สึกว่าเบียร์อันนี้โอเคเลย ดื่มง่ายดี

มื้อนี้อาหารถือว่าใช้ได้ดีเลย อร่อย  ค่าเสียหาย €44 สำหรับ 3 คน ราคาไม่แพงและวิวดี โดยเฉพาะตอนเช้าๆ หมอกลงเยอะๆ